**Cuvintele...**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cuvintele sunt precum mierea, plăcute,

Și pot să clădească în inimi redute

Ce sfarmă tristețea și gândul anost;

Cuvintele toate au viață și rost.

Dar sunt și cuvinte amare ca fierea,

Ce-aduc neputința și scurmă durerea,

Iar cei ce rostesc aceste cuvinte,

Sunt oamenii răi, și fără de minte.

De-aceea cuvântul pe care-l rostești,

Tu judecă-l bine, și de-l folosești

Păstrează măsura și gândul curat,

Căci răul se poate produce îndat’!